Omnibus notum habeatur quod expetiit quidam canonicus Sancti Vincentii, Berardus nomine, serenitatem fratrum atque canonicorum predicti martiris, quemdam curtilum cum vineola sibi adherente, quam Ricfredus olim Sancto Vincentio dedit, ut temporibus vite sue habere potuisset et possidere tam ipse quam Rodoardus atque canonicus. Conjacet autem ipse curtilus et vinea in pago Matisconense, in villa Flaciaco. Benignus itaque Maimbodus prepositus et archidiaconus, consentientibus reliquis fratribus, concessit illis quod postulabant ut dum advixerint teneant et possideant sine aliqua contradictione, et ut securius possideant, has litteras eis prepositus et ceteri canonici firmantes fecerunt. S. Maimbodi prepositi. S. Aymini. S. Bernonis.